PRÁNANADI \*– SZELÍD GYÓGYMÓD LOVAKNAK

A \* helyére egy bekarikázott kis ’R’ betű kellene

A PRÁNANADI egy energetikai gyógyító módszer, eredete ie 6700 évre tehető. Magyarországon 1993 óta van jelen Petrezselyem Józsefnek köszönhetően. Szanszkrit eredetű szó, jelentése: univerzális életerő csatorna, abszolút energia csatorna. ” A pránanadi nem tartozik egyetlen valláshoz sem, ezért mindenki elsajátíthatja, vagy kérheti alkalmazását.”

2009-ben találkoztam először ezzel a módszerrel a baráti körömnek köszönhetően, ahol mindenki a javuló közérzetéről és a gyógyulásáról számolt be. Én születésem óta súlyosan allergiás vagyok minden állat szőrére és nagyon sok növényre. Ezelőtt sem a hagyományos, sem pedig más természetes gyógymód nem segített. Egy éve kezelem magam és kezelnek engem pránanadi-s társaim, minek köszönhetően eddig nem tapasztalt, hatalmas fejlődés kövezett be az allergiám gyógyulásában. Engem többek között ez győzött meg.

A pránanadi gyógyítók energia közvetítésével segítenek a gyógyulásban, a fájdalmon, az önmegismerésben és az élet valamennyi nehézségeiben. Saját tapasztalatom, hogy lovak gyógyításában is nagyon hatásos. Állatorvosi diagnózist követően sikeresen kezeltem már felső légúti megbetegedést, hámsérülést, izom és ínhúzódást. Természetesen, ahogy az emberek esetében is, ha súlyos, életveszélyes, vagy gyors ellátást igénylő betegségről van szó, mindenképp állatorvos segítségét kell kérni és csak utó vagy kiegészítő kezelésként használhatjuk a pránanadi-t. A pránanadi segítségével a legkülönbözőbb betegségeket is lehet kezelni mint például az allergia, sérült inak és csontok, érzékszervi panaszok, idegesség, pata problémák, hormonális zavarok, daganatos betegségek. Az állatok érzik a gyógyító energiát, így a legtöbb esetben készségesen vesznek részt a kezelésen és hálálják meg azt. Egy pránanadi gyógyító számára természetes a segítségadás és örömteli a páciens gyógyulásában való közreműködés. A módszer egyik alapelve, hogy minden betegség oka a tudatban keresendő, így a fizikális tünetek mellett minden esetben a tudatot, a lelket is gyógyítjuk. Mindazok akik szeretnék megismerni, elsajátítani a módszert vagy segítséget kérni önmaguk vagy lovuk számára, forduljanak hozzánk bizalommal.

Mindenkinek ajánlom szeretettel a pránanadit, hogy segítségül legyen lovukkal eltöltött boldog életük során.

Fáyköd Petra